laion/Wikipedia-Exotic huggingface dataset:
মোহনকিশোর নমোদাস

মোহনকিশোর নমোদাস (? - ২৬ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। মোহনকিশোর নমোদাসের জন্ম কিশোরগঞ্জ জেলার বাজিতপুর উপজেলার সরারচরে। তিনি ছিলেন বাংলার দলিত সম্প্রদায়ের এক অস্বচ্ছল কৃষক পরিবারের সন্তান। অনুশীলন বিপ্লবী দলের কর্মী হিসেবে নেত্রকোণা সোয়ারিকান্দা গ্রামে রাজনৈতিক ডাকাতির অভিযোগে অন্যান্যদের সঙ্গে তিনি ১৯৩২ সনে গ্রেপ্তার হন। বিচারে ৭ বছর সশ্রম কারাদণ্ডে দণ্ডিত হয়ে আন্দামান সেলুলার জেলে পাঠানো হয়। সেখানে ১৯৩৩ সালে দলবদ্ধ অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান। ১৯৩৩ সনে অনশন চলাকালে তাকে জোর করে খাওয়াবার নাম করে বর্বর প্রাণ হত্যার কাজ চলে। এই আন্দোলনে মোহিতমোহন মৈত্র এবং মহাবীর সিংও শহীদ হয়েছিলেন। মোহিতমোহন মৈত্র তার পাশের কেবিনে বন্দি ছিলেন এবং মোহিতমোহনের দুদিন আগে বিপ্লবী মোহনকিশোর মারা যান। ভারতের স্বাধীনতা সংগ্রামের ইতিহাসে মোহনকিশোর এক বিস্মৃত ও অবহেলিত শহীদ। "মোহনকিশোর নমোদাস"। কিশোরগঞ্জ ডট কম। ২০২১-০১-০৭। সংগ্রহের তারিখ ২০২১-০৯-২২।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৫-৫৮৬, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১৭৫।
মহাবীর সিং

মহাবীর সিং (১৬ সেপ্টেম্বর, ১৯০৪ ― ১৭ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তাঁর সম্মানে সেলুলার জেলের সামনে তার একটি প্রতিমূর্তি স্থাপন করা হয়েছে। মহাবীর সিং-এঁর জন্ম উত্তর প্রদেশের ইটাহ জেলায়। তার পিতার নাম কানুয়ার দেবী সিং। মহাবীর সিং নওজোয়ান ভারত সভার সদস্য ছিলেন। তিনি লাহোরের মৌজাং হাউস থেকে ভগৎ সিং, বটুকেশ্বর দত্ত এবং দুর্গাবতী দেবীকে পালাতে সহায়তা করেছিলেন। তিনি লাহোর দ্বিতীয় ষড়যন্ত্র মামলায় দণ্ডিত হন। বিচারে তাকে দণ্ডিত করে আন্দামান সেলুলার জেলে পাঠানো হয়। সেখানে ১৯৩৩ সালে অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান। এই আন্দোলনে মোহিতমোহন মৈত্র এবং মোহনকিশোর নমোদাসও শহীদ হয়েছিলেন। অনশনরত অবস্থায় অত্যাচার করে খাওয়ানোর কারণে, মহাবীর সিং ১৯৩৩ সালে ১৭ মে মৃত্যুবরণ করেন। অনশন চলাকালীন মোহিত মৈত্র ও মোহনকিশোর নমোদাসও মৃত্যুবরণ করেন। রায়, প্রকাশ (২০২১)। বিস্মৃত বিপ্লবী প্রথম খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ৪৫–৫০। আইএসবিএন 978-1-63832-691-5।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৫-৫৮৬, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫।
মহেন্দ্রলাল বিশ্বাস

মহেন্দ্রলাল বিশ্বাস ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। চট্টগ্রাম জেলায় যুব বিদ্রোহ সংঘটনের পর থেকে তার বাড়ি বিপ্লবীদের আশ্রয়স্থল কেন্দ্র হয়ে ওঠে। তার দুই পুত্র সুরেশ ও বিমল বিপ্লবী দলে যোগ দেন। ব্রিটিশ বাহিনীর হাত থেকে বিপ্লবীদের বাঁচানোর জন্য দিনরাত পাহারা দিতেন। বহুবার বাড়ি তল্লাশি করেও পুলিস কাউকে ধরতে পারেনি। অবশেষে ১৯৩৬ সনে তাকে গ্রেপ্তার করা হয়। জেলে অনশন করে তিনি প্রাণ উৎসর্গ করেন। ব্রিটিশ বিরোধী আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন দাস, মহাবীর সিং, মোহিতমোহন মৈত্র, মোহনকিশোর নমোদাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিত রামরক্ষা সহ আরো অনেকে। মহেন্দ্রলাল বিশ্বাসের জন্ম চট্টগ্রাম জেলার কোধুরখিলে। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৫-৫৮৬, আইএসবিএন ৯৭৮-৮১-৭৯৫৫-১৩৫-৬ P.N.Chopra edited, Vol 1 (২০১৬)। WHO'S WHO OF INDIAN MARTYRS। Publications Division Ministry of Information & Broadcasting।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫-১৯৬। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১৭৪।
হরেন্দ্রনাথ মুন্সী

হরেন্দ্রনাথ মুন্সী (? - ৩০ জানুয়ারি, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি বিপ্লবী দলে যোগ দিয়ে বিভিন্ন কাজে সক্রিয় ছিলেন। ১৯৩৪ সনে আন্তঃপ্রাদেশিক ষড়যন্ত্র মামলায় ৫ বছরের সশ্রম কারাদণ্ডে দণ্ডিত হয়ে প্রথমে ডায়মন্ডহারবার এবং পরে ঢাকা জেলে স্থানান্তরিত হন। এখানে অনশন ধর্মঘটে যোগ দিলে নাকে নল দিয়ে জোর করে খাওয়ানোর সময় তার মৃত্যু ঘটে। ব্রিটিশ বিরোধী স্বাধীনতা আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন্দ্রনাথ দাস, মহাবীর সিং, মোহিতমোহন মৈত্র, মোহনকিশোর নমোদাস, মহেন্দ্রলাল বিশ্বাস, হরেন্দ্রনাথ মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিতরাম রক্ষাসহ আরো অনেকে। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৯, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫-১৯৬। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১৭৪।
ওসমেটেরিয়াম

প্যাপিলিওনিডি পরিবারের সদস্যদের শূককীটের এক বিশেষ অঙ্গ লক্ষ করা যায় তাকে ওসমেটেরিয়াম বলে। এটা লাল বা কমলা রঙের একটা মাংসল অঙ্গ, ইংরেজি Y এর মতো দুই মাথাওলা। এটা সাধারণত শরীরে ঢোকানো থাকে, বাইরের থেকে দেখা যায় না। শূককীট্টি কোন কারণে বিরক্ত হলে বা আত্মরক্ষার জন্য ওসমেটেরিয়ামটি মাথার ঠিক পিছনের জায়গা থেকে বেরিয়ে আসে। যার ফলে পিঁপড়ে বা ছোট মাকড়শারা শূককীটের কাছে আসে না। শিং উঁচিয়ে ভয় দেখানোর ভঙ্গিতে ওসমেটেরিয়ামটি বাতাসে কিছুক্ষন আস্ফালন করে শূককীট আবার তা ভেতরে ঢুকিয়ে নেয়।
অসিতরঞ্জন ভট্টাচার্য

অসিতরঞ্জন ভট্টাচার্য (৪ এপ্রিল, ১৯১৫ - ২ জুলাই, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। তিনি বিপ্লবী দলের সভ্য ছিলেন। ১৯৩৩ সালের ১৩ মার্চ হাটখোলা, হবিগঞ্জ রেল ডাকাতি মামলায় অভিযুক্ত হয়ে প্রাণদণ্ডে দণ্ডিত হন। অপর তিন সঙ্গী বিরাজমোহন দেব, বিদ্যাধর সাহা ও গৌরাঙ্গমোহন দাসের যাবজ্জীবন দ্বীপান্তর দণ্ড হয়। সিলেট জেলে ফাঁসিতে মৃত্যুবরণ করেন। অসিতরঞ্জন ভট্টাচার্যের জন্ম সিলেট জেলায়। তার পিতার নাম ক্ষীরোদ ভট্টাচার্য। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৫-১৯৬।
রোহিণীরঞ্জন বড়ুয়া

রোহিণীরঞ্জন বড়ুয়া (১৯১৫ - ১৮ ডিসেম্বর, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী সন্দেহে ১৯৩২ সালে তাকে গ্রেপ্তার করে কারারুদ্ধ করা হয়। ফরিদপুরের দৌলতপুর গ্রামে অন্তরীণ থাকাকালে দারোগা সৈয়দ এরসাদের নিয়ত দুর্ব্যবহারে অত্যন্ত অপমানিত বোধ করায় তিনি দায়ের আঘাতে দারোগার মস্তক ছিন্ন করেন। দারোগার মৃত্যু সম্বন্ধে সুনিশ্চিত হয়ে তিনি থানায় এসে নিজেই ধরা দেন। ফরিদপুর জেলে তার ফাঁসি হয়। তার এই আত্মাহুতির ফলে সব থানার ডেটিনিউরা দারোগাদের কাছ থেকে সত ব্যবহার পেতে থাকেন। রোহিণীরঞ্জন বড়ুয়ার জন্ম চট্টগ্রাম জেলার গুজারা নোয়াপাড়া গ্রামে এক দরিদ্র নিম্নবিত্ত বৌদ্ধ পরিবারে। তার পিতার নাম নীলকান্ত বড়ুয়া। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৭৭, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
রোহিণীকুমার কর

রোহিণীকুমার কর (? - ১৯২১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অসহযোগ আন্দোলনের সময় পুলিসের প্রহারে মারা যান। রোহিণীকুমার করের জন্ম চট্টগ্রাম জেলার সন্দ্বীপের হরিশপুরে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৭৭, আইএসবিএন ৯৭৮-৮১-৭৯৫৫-১৩৫-৬
অতুল সেন

অতুল সেন (? - ৫ আগস্ট, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯৩০-এর দশকের গোড়ার দিকে বাংলায় ধারাবাহিক বিপ্লবী তৎপরতার দশক ছিল এবং চট্টগ্রাম অস্ত্রাগার আক্রমণের মাধ্যমে তা শীর্ষে ছিল। উচ্ছ্বসিত, সারা বাংলার বিপ্লবীরা কলকাতাকে কেন্দ্র করে ব্রিটিশদের উপর তাদের আক্রমণ অব্যাহত রাখে। ছাত্রাবস্থায় গ্রামের প্রখ্যাত বিপ্লবী রসিকলাল দাস, অনুজাচরণ সেন, রতিকান্ত দত্ত ও সত্যাশ্রমের কিরণচন্দ্র মুখোপাধ্যায় প্রমুখের সংস্পর্শে এসে বিপ্লবের মন্ত্রে দীক্ষিত হয়েছিলেন। দ্য স্টেটসম্যান পত্রিকার সম্পাদক জনাব আলফ্রেড ওয়াটসন সে সময় বাংলার বিপ্লবীদের কঠোর সমালোচনা করেন। ক্যালকাটা ইউরোপিয়ান অ্যাসোসিয়েশনের মুখপাত্র, তাদের বিরুদ্ধে মিঃ ওয়াটসনের ক্রমাগত প্রচারণা তাকে তাদের টার্গেটে পরিণত করেছিল। তাঁর সম্পাদকীয় কলামে তিনি বলেন, এই সমস্ত বিপ্লবীদের জেল থেকে টেনে এনে ল্যাম্পপোস্টে ঝুলিয়ে দেওয়া উচিত। এর পরে বর্বর হিজলি কারাগারের ঘটনা ঘটেছিল যার জন্য বিপ্লবীরা ওয়াটসনকে দায়িত্বের সাথে ধরে রেখেছিল এবং তাকে নির্মূল করার সিদ্ধান্ত নিয়েছিল। ১৯৩২ সালের ৫ আগস্ট অতুলকুমার সেন স্টেটসম্যানের অফিসের গেটে মিঃ ওয়াটসনকে আক্রমণ করেন। অনেকক্ষণ ধরে গাড়ির জন্য অপেক্ষা করে সে কোম্পানির গেটের কাছাকাছি আসতেই ফুটবোর্ডে লাফিয়ে উঠে রিভলবার থেকে তাকে লক্ষ্য করে গুলি চালায়; কিন্তু আচমকাই গাড়িটি ম্যানহোলে ঢুকে ধাক্কা মারে। ফলে লক্ষ্যভ্রষ্ট হয়ে নিরাপত্তারক্ষীদের হাতে ধরা পড়েন তিনি। তৎক্ষণাৎ গ্রেফতার এড়াতে পটাশিয়াম সায়ানাইড সেবন করেন অতুলকুমার। এর কিছুদিন পরে আরেক বিপ্লবী মণি লাহিড়ী ও অনিল ভাদুড়ি, ওয়াটসনকে আবার গুলি করেন, কিন্তু পুলিশের হাত থেকে পলায়নরত অবস্থায় দুর্ঘটনায় মারা যান। অতুল সেনের জন্ম খুলনা জেলার দিঘলিয়া উপজেলার সেনহাটিতে। তার পিতার নাম অশ্বিনীকুমার সেন। সেনহাটি ছিল একটি রাজনীতি সচেতন গ্রাম যেখানে তাদের পরিবার ছিল হাব। সেনহাটি স্কুলের ছাত্রাবস্থায় তিনি যুগান্তর দলে যোগ দেন। ম্যাট্রিকের পর তিনি যাদবপুর ইঞ্জিনিয়ারিং কলেজে ভর্তি হন এবং উত্তর কলকাতার ১০, নারকেলডাঙ্গা লেনে থাকতেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৫।
স্যাম বিলিংস

স্যামুয়েল উইলিয়াম বিলিংস (ইংরেজি: Sam Billings; জন্ম: ১৫ জুন, ১৯৯১) কেন্টের পেমবারি এলাকায় জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি ডানহাতে ব্যাটিংয়ে অভ্যস্ত তিনি। লাফবোরা বিশ্ববিদ্যালয়ে ক্রীড়া ও শারীরিক বিজ্ঞান বিষয়ে অধ্যয়নকালীন প্রথম-শ্রেণীর ক্রিকেটে অভিষেক ঘটে তার। ২০১১ সালে লাফবোরা এমসিসিইউ’র পক্ষে ও নর্দাম্পটনশায়ারের বিপক্ষে তিনি প্রথম খেলেন। একই দলের সদস্যরূপে লিচেস্টারশায়ারের বিপক্ষে অংশগ্রহণ করেছিলেন তিনি। তার প্রথম দুইটি প্রথম-শ্রেণীর ক্রিকেটে ৫০.৭৫ গড়ে ২০৩ রান তোলেন। তন্মধ্যে নর্দাম্পটনশায়ারের বিপক্ষে ব্যক্তিগত সর্বোচ্চ রান ছিল ১৩১। পরবর্তীতে কেন্ট দলের সদস্য হিসেবে কাউন্টি ক্রিকেটে অভিষেক ঘটে। প্রতিপক্ষ দল ছিল লাফবোরা এমসিসিইউ। ২০১১ মৌসুমে ক্লাইডেডেল ব্যাংক ৪০ প্রতিযোগিতায় নেদারল্যান্ডসের বিপক্ষে লিস্ট এ ক্রিকেটে অভিষিক্ত হন তিনি। নিয়মিত উইকেট-কিপার জারেইন্ট জোন্সের পরিবর্তে তিনি এ সুযোগ পান। পাশাপাশি, ফ্রেন্ডস প্রভিডেন্ট টি২০ প্রতিযোগিতায়ও চারটি খেলায় অংশ নিয়েছিলেন। ১১ জুন, ২০১৬ পর্যন্ত "Player profile: Sam Billings"। www.loughboroughmccu.com। ১৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১১।  জেমস ভিন্স ইংল্যান্ড এবং ওয়েলস ক্রিকেট বোর্ড ২০১৫ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর Sam Billings at ESPNcricinfo Sam Billings at CricketArchive
হরেকৃষ্ণ বার

হরেকৃষ্ণ বার (জন্ম: ? - মৃত্যু: ১৮ ডিসেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার চন্দনখালির বাসিন্দা ছিলেন। ১৯৪২ খ্রিষ্টাব্দে তিনি ভারত ছাড় আন্দোলনে অংশগ্রহণ করেছিলেন। নিজ গ্রামে পুলিসের গুলিতে আহত হয়ে ঐদিনই মারা যান। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৭, আইএসবিএন ৯৭৮-৮১-৭৯৫৫-১৩৫-৬
হরেকৃষ্ণ জানা

হরেকৃষ্ণ জানা (জন্ম: ? - মৃত্যু: ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার আদমবারের বাসিন্দা ছিলেন। ১৯৪২ খ্রিষ্টাব্দে তিনি আইন অমান্য আন্দোলন এবং ভারত ছাড় আন্দোলনে অংশগ্রহণ করেছিলেন। কাঁথি কেন্দ্রীয় কারাগারে আটক থাকাকালে পুলিসের প্রহারের ফলে মারা যান। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৭, আইএসবিএন ৯৭৮-৮১-৭৯৫৫-১৩৫-৬
হরুবালা রায়

হরুবালা রায় (জন্ম: ? - মৃত্যু: ৪ মে ১৯৪৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি ময়মনসিংহ জেলার লক্ষ্মীবুড়ার বাসিন্দা ছিলেন। নিজ অঞ্চলে হাজং, ডালু, বানাই, কোচ প্রভৃতি কৃষক নারীদের প্রিয় নেত্রী ছিলেন। কৃষক সমিতির আন্দোলনে ও মহিলা সমিতির কাজে তার সক্রিয় ভূমিকা ছিলো। ১৯৪৩ সালের দুর্ভিক্ষে ত্রাণকার্যে তিনি সুনাম অর্জন করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৭, আইএসবিএন ৯৭৮-৮১-৭৯৫৫-১৩৫-৬
হরেন্দ্রনাথ ভট্টাচার্য

হরেন্দ্রনাথ ভট্টাচার্য (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে তারকেশ্বরের সত্যাগ্রহে এবং লবণ সত্যাগ্রহে অংশগ্রহণ করায় দুবার তার কারাদণ্ড হয়। পুলিসের নির্মম অত্যাচারের ফলে মারা যান। হরেন্দ্রনাথ ভট্টাচার্যের জন্ম কলকাতায়। তার পিতার নাম রাজকুমার ভট্টাচার্য। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৯, আইএসবিএন ৯৭৮-৮১-৭৯৫৫-১৩৫-৬
হরেন্দ্রনাথ চক্রবর্তী

হরেন্দ্রনাথ চক্রবর্তী বা হরেন্দ্রনাথ ভট্টাচার্য (১৯১৬ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম যুব বিপ্লবীদলের সদস্যরূপে বিভিন্ন দায়িত্বপূর্ণ কাজের সঙ্গে যুক্ত ছিলেন। মাস্টারদা সূর্য সেনের ফাঁসির আদেশ জানার পর প্রতিশোধ গ্রহণের জন্য পল্টন মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে তিনি ও অপর তিনজন যুবক বোমা ও রিভলভারের সাহায্যে কয়েকজনকে আহত করেন। ঘটনাস্থলে দুজন নিত্যরঞ্জন সেন ও হিমাংশুবিমল চক্রবর্তী নিহত হন এবং কৃষ্ণকুমার চৌধুরী ও তিনি গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন। হরেন্দ্রনাথ চক্রবর্তীর জন্ম চট্টগ্রামের বাগদণ্ডীতে। তার পিতার নাম কালিকুমার চক্রবর্তী। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৯, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
হিমাংশুবিমল চক্রবর্তী

হিমাংশুবিমল চক্রবর্তী বা হিমাংশুবিমল ভট্টাচার্য (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। নেতা মাস্টারদা সূর্য সেন গ্রেপ্তার হবার পর চট্টগ্রাম যুব বিপ্লবী দলের চার জন সদস্য প্রতিশোধ গ্রহণের জন্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। ঘটনাস্থলে তিনি এবং নিত্যরঞ্জন সেন নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন। হিমাংশুবিমল চক্রবর্তীর জন্ম চট্টগ্রামে। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৬৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
নিত্যরঞ্জন সেন

নিত্যরঞ্জন সেন (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে বিপ্লবমন্ত্রে দীক্ষা নেন। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে তিনি এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন। নিত্যরঞ্জন সেনের জন্ম চট্টগ্রামে। তিনি চট্টগ্রাম মিউনিসিপ্যাল স্কুলের ছাত্র ছিলেন। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৫৭, ৮৬৪, আইএসবিএন ৯৭৮-৮১-৭৯৫৫-১৩৫-৬
ডেভিড প্যাকার্ড

ডেভিড প্যাকার্ড (৭ সেপ্টেম্বর ১৯১২ - ২৬ মার্চ ১৯৯৬) একজন মার্কিন প্রকৌশলী ও ব্যবসায়ী। তার জন্মস্থান যুক্তরাষ্ট্রের কলোরাডো অঙ্গরাজ্যের পুয়েবলো শহরে। তিনি ১৯৩৯ সালে উইলিয়াম হিউলেট-র সাথে যৌথভাবে হিউলেট প্যাকার্ড কোম্পানি প্রতিষ্ঠা করেন। প্যাকার্ড ১৯৩৪ সালে স্ট্যানফোর্ড বিশ্ববিদ্যালয় থেকে বি. এ. ডিগ্রী লাভ করেন। নিউইয়র্ক 'র Schenectady তে অবস্থিত জেনারেল ইলেক্ট্রিক কোম্পানি তে কিছুদিন কাজ করেন। ১৯৩৮ সালে স্ট্যানফোর্ডে ফিরে আসেন এবং তড়িৎ প্রকৌশলীর ডিগ্রী অর্জন করেন। ১৯৩৯ সালে তিনি উইলিয়াম হিউলেটের সাথে যৌথভাবে হিউলেট প্যাকার্ড কোম্পানি প্রতিষ্ঠা করেন। প্যাকার্ডের গ্যারেজে তারা কাজ শুরু করেন এবং তখন তাদের মূলধন ছিল মাত্র ৫৩৮ ডলার। এই কোম্পানিতে প্যাকার্ড একজন সুদক্ষ প্রশাসক এবং হিউলেট একজন প্রাজ্ঞ উদ্ভাবকের ভূমিকা পালন করেন। ফলে অচিরেই হিউলেট-প্যাকার্ড পৃথিবীর সর্ববৃহৎ তড়িৎ যণ্ত্রপাতি প্রতিষ্ঠানে পরিণত হয়। ডেভিড প্যাকার্ড হিউলেট-প্যাকার্ড কোম্পানিতে বিভিন্ন দায়িত্ব পালন করেন :-১৯৪৭ থেকে ১৯৬৪ : সভাপতি (President), ১৯৬৪ থেকে ১৯৬৮ : প্রধান নির্বাহী কর্মকর্তা, ১৯৬৪ থেকে ১৯৬৮ : বোর্ডের চেয়ারম্যান, ১৯৭২ থেকে ১৯৯৩ : বোর্ডের চেয়ারম্যান,১৯৬৮ সালে যুক্তরাষ্ট্রের তৎকালীন রাষ্ট্রপতি রিচার্ড নিক্সন প্যাকার্ডকে প্রতিরক্ষা বিষয়ক ডেপুটি সেক্রেটারি পদে মনোনয়ন দেন। তখন প্রতিরক্ষা বিষয়ক সচিব ছিলেন মেলভিন লেয়ার্ড। এ সময় তিনি এফ ১৬ ও এ ১০, এ দুটি যুদ্ধবিমানের উপর সফল সমীক্ষা চালান।১৯৭১ সালে তিনি হিউলেট প্যাকার্ড কোম্পানির কাজ থেকে অবসর নেন এবং পরবর্তী বছরই আবার যোগদান করেন।৭০ ও ৮০ 'র দশক জুড়ে তিনি হোয়াইট হাউস 'র প্রতিরক্ষা ব্যবস্থাপনা বিষয়ক উপদেষ্টা ছিলেন। ডেভিড প্যাকার্ড ১৯৮৮ সালে ন্যাশনাল মেডেল অব টেকনোলজি লাভ করেন। http://www.uspto.gov/about/nmti/recipients/1988.jsp হিউলেট প্যাকার্ড কোম্পানি উইলিয়াম হিউলেট David Packard obituary from www.obits.com, with link to William Hewlett obituary as well Official biography at HP site Official biography at Monterey Bay Aquarium Research Institute
কৃষ্ণকুমার চৌধুরী

কৃষ্ণকুমার চৌধুরী (বা কৃষ্ণগোপাল চৌধুরী (আনু. ১৯১৮ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয়। ১৯৩৪ সনের ৫ ই জুন তারা মেদিনীপুর কেন্দ্রীয় কারাগারে ফাঁসিতে মৃত্যুবরণ করেন। কৃষ্ণকুমার চৌধুরীর (বা কৃষ্ণগোপাল চৌধুরী) জন্ম চট্টগ্রামের কেলিশহরে। পিতা হেমেন্দ্রলাল চৌধুরী। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৫৭, ৮৬৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩। P N Chopra। Who's who of Indian Martyrs Vol.I। Publication Division, Ministry of Information & Broadcasting, GOI। পৃষ্ঠা 1878।
ফণিভূষণ নন্দী

ফণিভূষণ নন্দী (? - ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। কালারপোল যুদ্ধ এবং চট্টগ্রাম অস্ত্রাগার আক্রমণে ও জালালাবাদ পাহাড়ে ব্রিটিশ সৈন্যের সঙ্গে লড়াই করেন। আত্মগোপন কালে ৫ মে, ১৯৩০ তারিখে চট্টগ্রামের ইউরোপীয় বসতি এলাকায় আক্রমণে অংশ নেন ও পুলিসের সঙ্গে সংঘর্ষে ধরা পড়েন। বিচারে যাবজ্জীবন কারাদণ্ডে দণ্ডিত হয়ে ১৯৩২ সালে আন্দামানে নির্বাসিত হন। যক্ষ্মা রোগাক্রান্ত অবস্থায় ১৯৩৭ সনের সেপ্টেম্বর মাসে তাকে প্রথম দলের সঙ্গে ভারত ভূখণ্ডে ফিরিয়ে আনা হয়। কলকাতা আলিপুর কেন্দ্রীয় কারাগারে মারা যান। ফণিভূষণ নন্দীর জন্ম চট্টগ্রামের ডেঙ্গাপাড়ায়। তিনি ছিলেন শহীদ বিপ্লবী অমরেন্দ্র নন্দীর তুতো ভাই। চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ দে এবং সুখেন্দু দস্তিদারের যাবজ্জীবন দ্বীপান্তর দণ্ড হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৪০, আইএসবিএন ৯৭৮-৮১-৭৯৫৫-১৩৫-৬ Srikrishan 'Sarala' (১৯৯৯-০১-০১)। Indian Revolutionaries 1757-1961 (Vol-4): A Comprehensive Study, 1757-1961 (ইংরেজি ভাষায়)। Prabhat Prakashan। আইএসবিএন 978-81-87100-19-5।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৮।
লালমোহন সেন

লালমোহন সেন (? - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। মাস্টারদা সূর্যসেনের বিপ্লবী কর্মী তিনি চট্টগ্রাম অস্ত্রাগার আক্রমণে অংশ নেন। গ্রেপ্তার হয়ে আন্দামান সেলুলার জেলে প্রেরিত হন। বিভিন্ন জেলে ১৬ বছর আবদ্ধ থেকে ১৯৪৬ সালে মুক্তি পান। এসময় নোয়াখালীতে সাম্প্রদায়িক দাঙ্গার প্রতিরোধে ও শান্তি স্থাপনের চেষ্টায় নোয়াখালীর গ্রামে গ্রামে ঘুরেছেন। সন্দ্বীপে শান্তির পক্ষে বক্তৃতা দেবার সময় তিনি নির্মমভাবে নিহত হন। চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায় এবং সুখেন্দু দস্তিদারের যাবজ্জীবন দ্বীপান্তর দণ্ড হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৮৬, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৮।
সুবোধ চৌধুরী

সুবোধ চৌধুরী (১৯১৪ - ২৬ আগস্ট, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তার জন্ম ১৯১৪ সালে বর্ধমান জেলার কাটোয়া থানার অগ্রদ্বীপে। কাটোয়া কাশিরাম দাস বিদ্যায়তনের আবাসিক ছাত্র হিসাবে সেভেনথ ক্লাসে ভর্তি হন। বিদ্যালয়ের প্রধান শিক্ষক চণ্ডীদাস মজুমদারের প্রভাবে তার মধ্যে স্বাধীনতার আকাঙ্ক্ষা সঞ্চারিত হয়। ১৯২৫ সালের পর সুবোধ চৌধুরী চলে যান চট্টগ্রামে মামা নগেন্দ্রনাথ সর্বাধিকারীর কাছে এবং ভর্তি হন চট্টগ্রাম শহরতলী হাইস্কুলে। সেখানে ম্যাট্রিকুলেশন পরীক্ষায় উত্তীর্ণ হন এবং চট্টগ্রাম কলেজে বিজ্ঞান বিভাগে আই.এসসি-তে ভর্তি হন। চট্টগ্রাম কলেজ পড়ার সময় বিপ্লবী মাস্টারদা সূর্যসেন ও গণেশ ঘোষের সঙ্গে পরিচয় হয়। মাস্টারদার অনুপ্রেরণায় ‘ইন্ডিয়ান রিপাবলিকান আর্মি’র অন্যতম সদস্য হয়ে চট্টগ্রাম অস্ত্রাগার আক্রমণে জড়িয়ে পড়েন। এবং পুলিসের হাতে ধরা পড়ে তার যাবজ্জীবন দ্বীপান্তরদণ্ড হয়। ষোল বছর তিনি জেলজীবন যাপন করেছিলেন। আন্দামানে সেলুলার জেলে ছিলেন। জেলে এবং মূল ভূখণ্ডে আন্দোলনের ফলে গণেশ ঘোষ, অনন্ত সিংহ প্রমুখের সঙ্গে সুবোধ চৌধুরীকেও ১৯৩৮ সালে আলিপুর কেন্দ্রীয় কারাগারে ফিরিয়ে আনা হয়। শেষে ঢাকা সেন্ট্রাল জেল থেকে মুক্তি পান ১৯৪৬ সালের ৩১শে আগস্ট।। জেল থেকে মুক্তি পেয়েই বর্ধমান জেলা কমিটির সম্পাদক নির্বাচিত হন। ১৯৭০ পর্যন্ত এই দায়িত্ব পালন করেন। ১৯৪৯ থেকে আমৃত্যু তিনি পার্টির পশ্চিমবঙ্গ রাজ্য কমিটির সদস্য ছিলেন। ১৯৫২ সালের প্রথম সাধারণ নির্বাচনে তিনি আত্মগোপন অবস্থায় কাটোয়া কেন্দ্র থেকে বিধানসভায় নির্বাচিত হন। ১৯৫৭ সালে নির্বাচনে পরাজিত হলেও ১৯৬২ ও ১৯৬৭-এর নির্বাচনে পুনরায় বিধায়ক হন। ১৯৭০ সালে কুখ্যাত 'সাইবাড়ির হত্যাকাণ্ড মামলা'য় তাকে অন্যতম প্রধান আসামি হিসাবে জড়ান হয়, ফলে তাকে আত্মগোপন করে থাকতে হয়। আত্মগোপন করা অবস্থায় বিহারের পাটনার নিকট পার্বলপুরে হৃদরোগে আক্রান্ত হয়ে মারা যান। ত্রৈলোক্যনাথ চক্রবর্তী (ঢাকা বইমেলা ২০০৪)। জেলে ত্রিশ বছর, পাক-ভারতের স্বাধীনতা সংগ্রাম। ঢাকা: ধ্রুপদ সাহিত্যাঙ্গন। পৃষ্ঠা ১৭৮।  এখানে তারিখের মান পরীক্ষা করুন: |তারিখ= (সাহায্য) সুবোধ সেনগুপব ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০৫, আইএসবিএন ৯৭৮-৮১-৭৯৫৫-১৩৫-৬